Denise Grey

D’ **Denise Grey** (; * àls *Jeanne Marie Laurentine Édouardine Verthuy* àm 17. Septamber 1896 z’ Géschtullju, Augschttàl; 13. Janner 1996 z’ Pàriis) ìsch a frànzeesch-itàlianischa Fìlm-, Farnsah- un Theàterschàuischpìelera gsìì.

## ìhra Laawa un Kàrriar
D’ Édouardine Verthuy-n-ìsch ànna 1896 z’ Géschtullju-n-ìm Oschta vum Augschttàl uff d’ Walt kumma. Sa ìsch d’ Tochter gsìì vu dr Madeleine Gard un vum Hüüsmaischter Laurent Verthuy. Sa hàt zwai Schwaschter ghàà, d’ Marie-Rose (1888–1979) un d’ Marie-Madeleine (1894–1894). Ìhra Fàmìlia hàt üss Tschambuvu gschtàmmt, wu dr Fàmìlianamma *Verthuy* witt verbraitet gsìì-n-ìsch. D’ Verthuy hàt z’äärscht a Üüssblìndung àls Hüatmàchera bikumma. Ìm Wohngebäi vun ìhra Äältra hàt sa d’ Fràui vu’ma Àgant gtroffa, wo-n-ìhr ämpfoohla hàt, Fìlmschpàuischpìelera z’ wara. 

Ìhra äärschta Rolla-n-ìm Kiino hàt sa ànna 1914 ìm Georges Monca siim Schtummfìlm *En famille* gschpìelt —’s ìsch d’ Verfìlmung gsìì vu’ma Romàn vum Hector Malot. Drnooh hàt sa ìn Teàterschtìckla gschpìelt. Àm 13. Jüüli 1922 hàt sa d’ frànzeescha Schtààtsààgheerigkait bikumma. Ìn da 1930 Joohra ìsch d’ Grey ìm Kiino z’ruckkumma, dàsmol ìn Toonfìlma. Ìn da Joohra 1940 ìsch sa bekànnt worra dur ìhra Rolla ìn da Fìlma *Monsieur Hector* (1940), *Boléro* (1942), *L’Honorable Catherine* (1943), *Les caves du Majestic* (1944) un *Le Diable au corps* (1946). Schpeeter hàt sa àui wìchtiga Rolla ghàà ìn da Wark *Julietta* (1953) un *Dortoir des grandes* (1953).

Ànna 1972 hàt d’ Grey ìn dr Farnsahseria *Les Rois maudits* gschpìelt. Ànna 1980 hàt sìe s’ jìngera Puplikum kännaglehrt dur ìhra Rolla-n-ìm Fìlm *La Boum – Die Fete*, wu sa d’ Oma Poupette, d’ Ürgroossmüatter vu dr Sophie Marceau gschpìelt hàt. Schpeeter ìsch sa a Frììnda vu dr Sophie Marceau worra, wia àui vu dr Brigitte Fossey. Ànna 1982 hàt sa nochamol zamma mìt dr Sophie Marceau-n-ìm Fìlm *La Boum 2 – Die Fete geht weiter* gschpìelt. 

D’ Denise Grey ìsch Mìtglìed gsìì ìn dr Comédie-Française vu 1944 bis 1946 un nochamol vu 1957 bis 1958.

Sa ìsch d’ Gfährtin gsìì vum Henri Bara, wo ànna 1919 ìn’ma Unfàll gschtoorwa-n-ìsch. Mìt ìhm hàt sa a Tochter bikumma, d’ Suzanne Grey, wo-n-eewafàlls Schàuischpìelera worra-n-ìsch. Àm 15. Àwrìl 1940 hàt d’ Denise Grey dr Charles-Henri Dunkel ghiiroota.

Ànna 1988 hàt d’ Grey s’ Liadla *Devenir vieux* („Àlt wara“) gsunga. Sa ìsch ànna 1996 gschtoorwa, a pààr Moneta vor ìhrem 100. Geburtstààg. Beardigt worra-n-ìsch sa bii ìhrem Ehamànn uff’m Frìedhoof vun Arradon ìn dr Bretagne. Àn dr Beardigung sìnn d’ Sophie Marceau un d’ Brigitte Fossey kumma.

## ìhra Filmogràfii (Üüsswàhl)
* 1913: Mademoiselle Etchika
* 1940: Monsieur Hector
* 1945: … und sowas nennt sich Detektiv *(L'insaissisable Frédéric)*
* 1946: Patricia *(Étrange destin)*
* 1947: Stürmische Jugend *(Le Diable au corps)*
* 1948: Junger Mann mit sieben Frauen *(Une femme par jour)*
* 1952: Unter den Lichtern von Paris *(La Tournée des Grand-Ducs)*
* 1953: Im Schlafsaal der großen Mädchen *(Dortoir des grandes)*
* 1953: Julietta
* 1954: Der Sonntagsangler *(Poisson d’avril)*
* 1954: Der Hammel mit den fünf Beinen *(Le mouton à cinq pattes)*
* 1954: Rasputin *(Raspoutine)*
* 1957: Keine Rose ohne Dornen *(La Peau de l'ours)*
* 1958: Der unfreiwillige Raketenflieger *(A pied, à cheval et en spoutnik)*
* 1960: Bomben auf Monte Carlo
* 1960: Einer sticht ins Wespennest *(Le Panier à crabes)*
* 1960: Die Französin und die Liebe *(La Française et l'Amour)*
* 1970: Hello – Goodbye
* 1980: La Boum – Die Fete *(La Boum)*
* 1982: La Boum 2 – Die Fete geht weiter *(La Boum 2)*
* 1982: Das Früchtchen *(N'oublie pas ton père au vestiaire)*
* 1987: Ein turbulentes Wochenende *(Les Saisons du plaisir)*
* 1992: Eine pikante Affäre (Tchin-Tchin)

## Lìteràtüür
* 
* 
* 

## Weblìnks

* d’ 
* d’ Denise Grey bii *AllMovie* (anglisch)
* d’ Denise Grey bii *AlloCiné* (frànzeesch)
* d’ 
* d’ Denise Grey bii *Discogs*